CELEX: 62017CN0081
Language: et
Date: 2017-02-14 00:00:00
Title: Kohtuasi C-81/17: Eelotsusetaotlus, mille on esitanud Curtea de Apel Suceava (Rumeenia) 14. veebruaril 2017 – Zabrus Siret SRL versus Direcția Generală Regională a Finanțelor Publice Iași – Administrația Județeană a Finanțelor Publice Suceava

22.5.2017   
            
            
               ET
            
            
               Euroopa Liidu Teataja
            
            
               C 161/8
            
         Eelotsusetaotlus, mille on esitanud Curtea de Apel Suceava (Rumeenia) 14. veebruaril 2017 – Zabrus Siret SRL versus Direcția Generală Regională a Finanțelor Publice Iași – Administrația Județeană a Finanțelor Publice Suceava
   (Kohtuasi C-81/17)
   (2017/C 161/11)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Suceava
   
      Põhikohtuasja pooled
   
   
      Apellant: Zabrus Siret SRL
   
      Vastustaja: Direcția Generală Regională a Finanțelor Publice Iași – Administrația Județeană a Finanțelor Publice Suceava
   
      Eelotsuse küsimused
   
   
               1.
            
            
               Kas haldustava ja/või liikmesriigi õigusnormide tõlgendus, mis ei luba kontrollida ega anda käibemaksu tagasisaamise õigust, mille alus on andmete korrigeerimine seoses tehingutega, mis on tehtud revideeritavast perioodist varasemal perioodil, mille kohta on tehtud maksurevisjon, kus maksuhaldur ei tuvastanud käibemaksuga maksustatavat summat muuta võivaid kõrvalekaldeid, kuigi neid õigusnorme saab tõlgendada nii, et maksuhaldur võib varem revideeritud perioodi uuesti kontrollida, kui hiljem ilmneb täiendavaid andmeid ja teavet, mis on saadud riigi ametiasutuste ja institutsioonide koostöö tulemusena, on põhikohtuasjas käsitletavatel asjaoludel vastuolus direktiiviga 2006/112/EÜ (1) ning neutraalse maksustamise põhimõtte ja proportsionaalsuse põhimõttega?
            
         
               2.
            
            
               Kas direktiivi 2006/112/EÜ ning neutraalse maksustamise põhimõtet ja proportsionaalsuse põhimõtet tuleb tõlgendada nii, et põhikohtuasjas käsitletavatel asjaoludel on nendega vastuolus liikmesriigi õigusnormid, mis lubavad juba revideeritud perioodide kohta esitatud käibedeklaratsioonides sisulisi vigu parandada ainult siis, kui paranduse tegemise alus on varasema revisjoni puhul maksurevisjoni organi tehtud meetmete võtmise korraldus?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).